ming030890/wiki-yue-high-quality huggingface dataset:
澳門通訊博物館

通訊博物館（粵拼：tung1 seon3 bok3 mat6 gun2，葡文：Museu das Comunicações）係澳門嘅博物館，澳門半島花地瑪堂區黑沙環馬交石砲台馬路7號，近新口岸水塘，2006年3月1號開張，由澳門郵電局管理。

地下
大廳：用嚟做臨時特別展覽。
多功能活動室：面積有100平方米，可以用嚟舉辦博物館活動、學校項目同臨時展覽。
演講廳：有100個座位，用嚟進行科學演示同播放影片，又會用嚟舉行唔同議題嘅科學研討會。
博物館商店：賣集郵品、紀念品、有關書籍、教育套裝同科學玩具，亦會提供一般郵政服務。

1/F
1樓嘅郵政與集郵展區集合遠程通訊發展過程中用過嘅系統同技術藏品以及設備，展示有關澳門郵政局歷史息息相關嘅郵票珍藏同郵政器具藏品。
郵政局歷史：展出有關澳門郵政局歷史嘅大型壁畫。
通訊基礎'：用各種壁畫、幻燈片、聲響等介紹通訊史。另外，設有視報機、鐵罐電話、同猩猩對話嚟體驗通訊技術。
迷你影院：可以容納15至20位參觀者睇《郵差叔叔的一天》、《澳門郵票的藝術》、《郵件的旅程》、《通訊工程》。
模擬飛行器：係早期嘅西科爾斯基S-42型機艙，簡化駕駛座可操控有澳門景象嘅模擬飛行器。
郵政天地：展出嚟自世界各地充滿特色嘅信箱同郵筒，可以玩郵政人員角色扮演遊戲。
郵票天地：提供一啲製作郵票嘅工具自製郵票，每個月會舉行郵票設計比賽，頭三名設計者有獎攞。
集郵：展示澳門郵票嘅原圖稿同世界各地郵票同集郵品等。

2/F
二樓電訊展區係博物館嘅互動區域。除咗展出有關澳門郵政局歷史發展相關嘅電訊設備之外，仲會有電磁、靜電、直流電、交流電、電報、電話、無線電廣播、資訊處理、傳輸、模擬電子同數碼電子為主題嘅科學展品。
火花
電磁學
交流電路
直流電路
電報機
電話
現場示範
廣播
資訊處理
電子實驗室
模擬電路實驗室
數碼實驗室
電子工作坊
模擬世界
元件展廊
傳輸

平台
平台係一個休閒區，為各個年齡層參觀者提供多款通訊相關嘅遊樂設施，包括悄悄話、雙筒望遠鏡、走進萬花筒（參觀者入咗大型萬花筒會見到自身影像聚焦）同埋潛望鏡。
澳門足球代表隊

澳門足球代表隊（粵拼：ou3 mun2 zuk1 kau4 doi6 biu2 deoi2，葡文：Selecção Macaense de Futebol）係澳門嘅官方男子足球代表隊，由澳門足球總會管理。

體能教練： 蔡振賢
第75屆港澳埠際足球賽對香港。
澳門賭業

澳門賭業喺1847年響葡萄牙嘅管治之下開始合法化，自此以後，澳門以「東方蒙地卡羅」之名被世界所知，賭業更成為澳門經濟嘅重要一部份。第一個賭牌喺1930年發咗畀豪興公司，但嗰間公司嘅經營太保守，未能完全發揮賭業嘅經濟潛能。當時嗰間公司只提供中式嘅博彩項目。及後，由傅老榕及高可寧嘅泰興公司喺1937年投得澳門賭牌。到咗1962年，政府將所有形式嘅賭牌改發畀澳門旅遊娛樂有限公司（簡稱澳娛，英文簡稱STDM）。牌照响1986年續期十五年，响2001年尾屆滿。
2002年，澳門特別行政區政府唔再發出賭權，改為向三間公司發出賭權牌照，分別係澳門博彩股份有限公司（簡稱澳博）、永利渡假村(澳門)股份有限公司（簡稱永利）同埋銀河賭場股份有限公司（已被收購，而家屬於銀河娛樂集團有限公司名下）。

對經濟嘅影響
號稱「東方蒙地卡羅」嘅澳門，經濟好大程度上依賴賭業。現時賭業收益佔澳門國內生產總值超過四成。由1960年代初起，澳葡政府稅收半數來自賭業。呢個比率直到1990年代尾仍保持穩定。1998年，政府收入嘅44.5%直接來自博彩稅。1999年呢個比率跌咗9.1%。澳門回歸後，特區政府藉向其他公司發出賭業牌照，打破澳門旅遊娛樂有限公司喺呢個行業嘅壟斷局面。2002年，政府向兩家公司發出賭牌，分別係永利度假村（澳門）股份有限公司同銀河娛樂場股份有限公司。呢個方法開啟賭業競爭局面，並大大提升政府稅收。呢個方法亦吸引更多旅客嚟澳門。
據博彩監察協調局統計資料顯示：賭場嘅「幸運博彩」於2005年嘅毛收入有四百四十七億二千五百萬蚊，較2004年增長11.29%。而現時澳門持牌已營運嘅三間賭業集團中，美資威尼斯人公司嘅金沙賭場喺2005年呈最大增長，相對於2004年增幅達一點四五倍，而銀河公司亦有約三成增幅，澳博就冇明顯增長。
但澳門嘅賭業亦係澳門經濟嘅一個唔穩定因素，因為賭業唔能夠促進城市技術發展或生產力增長。澳門賭業嘅發展仍依賴亞洲周邊經濟體嘅繁榮，特別係香港同中國大陸。

賭嘅政策
澳門政府實施咗詳盡嘅法律，以確保「賭場幸運博彩之適當經營及操作」。《賭場幸運博彩經營法律制度》有詳細嘅表列內容。
澳門政府內設立博彩監察協調局，以確保博彩服務嘅質素，以及對公眾的投訴迅速作出回應。博彩監察協調局係對各種博彩活動嘅主要監管機構。喺幸運博彩經營法律制度下，經營彩票銷售、幸運抽獎或類似嘅活動，需要取得博彩監察協調局嘅允許，並且需要在申請舉辦此等活動之前至少十天向相關的政府部門發出通知。
另外，從1931年開始，據《政府公報》724號訓令所示：任何文、武職員唔畀入去賭博場地，但執行公務或按照習俗進入就唔受限制。澳門公務員而家除咗農曆新年三日（農曆年初一至年初三）假期外，平日亦唔畀踏足賭場。

賭場
澳門現有28間賭場，大部分集中喺澳門新口岸，即喺港澳碼頭─友誼大馬路─葡京酒店沿線一帶，小部份响氹仔嘅大酒店入面；當中以金沙賭場規模最大、海島賭場規模最細。佢哋全部喺政府嘅特許，以及共同嘅規章下經營。
賭响澳門已經合法存在一段長時間。由1851年到1863年，澳葡政府曾對賭場實行發牌制度。到1937年高可寧、傅老榕組成泰興娛樂總公司投得賭權，並喺新馬路嘅中央酒店（現新中央酒店）六樓開設賭場。到港資背景為主嘅霍英東、何鴻燊、葉漢、合組嘅財團（即澳門旅遊娛樂有限公司，而家嘅澳門博彩股份有限公司為澳娛子公司）於1961年10月投得賭權並由此壟斷控制大約四十年。首間賭場係新花園賭場。
澳門回歸後特區政府打破賭業壟斷局面，2000年7月澳門特區政府成立博彩委員會，完成《訂定娛樂場幸運博彩經營法律制度》，俗稱博彩法，規定只發出最多三個賭牌，訂定由方式、經營處、競投方式到溢價金、稅務制度等。七人組成博彩小組於2002年1月底批出三間加權評分最高嘅公司：除「澳博」外，包括來自美國嘅拉斯維加斯金沙（艾德森）、永利渡假村（史提芬·永利），年期分別到2020年4月同2022年6月。
2004年5月18日，首間非澳博旗下嘅賭場，位於新口岸漁人碼頭旁邊嘅金沙賭場開始營業。
統計資料顯示，澳門賭場喺2006年首季共有1,648張賭檯，三個月內增加三成；「老虎機」一共有4,223部，較舊年尾大幅增加五成。

喺賭場開設嘅賭項
澳門准許開設中西式幸運賭項共廿八項，包括：三公百家樂*、百家樂（細分：貴賓百家樂、百家樂、迷你百家樂）*、“鐵路”百家樂、廿一點*、廿五門、花旗骰、骰寶*、十二號碼、番攤*、十一支/十二張牌博彩、娛樂場之戰、十三張撲克、麻雀、麻雀百家樂、麻雀牌九*、小牌九、彈子機、牌九*、魚蝦蟹骰寶*、富貴三公*、五張牌撲克、足球紙牌、Q撲克*、幸運輪*、輪盤*、g撲克（加勒比海撲克）*、九家樂、臺灣牌九、擲牛同老虎機等（有*者係成日開辦項目）。最受歡迎嘅當然係百家樂。貴賓廳嘅百家樂於2005年嘅毛收入佔該年博彩總收入達百分之六十一點一八。
以下係2005年統計賭場主要收入博彩項目：
「貴賓百家樂」（毛收入二百八十億二千三百萬元）
「百家樂」（毛收入九十六億四千八百萬元）
「迷你百家樂」（毛收入五億四百萬元）
「三公」（毛收入二億五千萬元）
「廿一點」（毛收入十四億一千八百萬元）
「骰寶」（毛收入十四億八千四百萬元）
「老虎機」（毛收入十五億一千四百萬元）
「魚蝦蟹」（毛收入十億二千六百萬元）
「輪盤」（毛收入一億八千一百萬元）

澳門賭場一覽（部分賭場分拆為唔同主題賭場）
呢個係澳門嘅賭場一覽。一覽包含現時營運緊嘅賭場、就起好或者規劃緊嘅賭場、以及歷史上曾經存在過嘅賭場。
豪興公司獲得博彩專營權前嘅零散細賭場唔列入一覽之中。
一覽以獲得澳門博彩專營權嘅公司劃分。

美高梅金殿賭場（MGM Grand Macau）美高梅金殿度假村＊＊＊經營緊
永利渡假村 (澳門) 股份有限公司（簡稱：永利、Wynn）主賭牌持有人
新濠博亞博彩 (澳門) 股份有限公司 *（簡稱：Melco PBL、新濠博亞）副賭牌持有人，由永利渡假村 (澳門) 股份有限公司轉批畀
備註：
"%"　摩卡老虎機賭場原由澳門博彩股份有限公司同新濠國際發展有限公司合作投資興建，及後新濠國際發展有限公司同澳洲PBL集團合組新濠博亞娛樂有限公司，2006年3月，新濠博亞賭場有限公司表示將承投永利旗下副賭牌，並由兩個合作財團共同成立百寶來娛樂 (澳門) 股份有限公司作為承投賭牌嘅公司，交易並喺2006年9月11日經澳門特區政府批准。2006年10月，百寶來娛樂（澳門）股份有限公司改名叫新濠博亞博彩(澳門)股份有限公司。
銀河賭場股份有限公司 *（簡稱：銀河、Galaxy）主賭牌持有人
備註：
"#"　同第三方公司合作投資或賭場「中場」、貴賓廳同角子機場外判畀第三方公司
威尼斯人 (澳門) 股份有限公司（簡稱：威尼斯人、VML）副賭牌持有，由銀河娛樂集團有限公司轉批畀
備註：
"*" 銀河賭場股份有限公司已被銀河娛樂集團有限公司收購，成為旗下嘅附屬機構。而新濠國際發展有限公司同澳洲PBL集團喺完成收購永利轉批嘅副賭牌程序後亦已將獲得賭牌嘅百寶來賭場 (澳門) 股份有限公司注入聯營公司新濠博亞博彩 (澳門) 股份有限公司旗下。
澳門通

澳門通（英文／葡萄牙文：Macau Pass）又叫巴士卡，喺1991年由澳門新福利推出。原本只可以用嚟搭新福利巴士。
2007年推出全新澳門通，直到依家服務範圍包括交通、便利店、超市、食肆、自動售賣機、停車場，甚至係可以用嚟做學校、辦公室同住所通行卡。

卡種類
租用版卡、個人化卡、學生卡、殘疾人士卡、長者卡。

澳門通股份有限公司
澳門通股份有限公司（葡萄牙文：Macau Pass S.A.）喺2006年8月註冊成立，受澳門金融管理局監管，按照澳門特區政府頒佈嘅32/93/M號法令（金融體系法律制度）進行經營。
澳門通股份有限公司負責處理澳門通卡各方面功能同研發工作，係澳門首間銷售、發行同管理電子貨幣儲值卡嘅公司。為市民同遊客提供簡單易用、方便快捷嘅電子化小額收支服務。

增值
好多大型公司同機構都可以增值澳門通。
各大超市
便利店
澳門通服務中心（氹仔、黑沙環、新口岸（世界貿易中心））

巴士
所有路線大人MOP$3，特快線MOP$4，其餘車費由政府保貼。
所有路線學生（包括大專院校）MOP$1.5，特快線MOP$2，其餘車費由政府保貼。
所有路線老人家同傷殘人士免費，車費由政府保貼。
所有卡拍卡後一個鐘內轉第二程巴士免費。

澳門輕軌
澳門通依家可以直接乘搭澳門輕軌。

手機app
澳門通手機app可以睇到自己張卡嘅餘額。

其他產品
內置式「澳門通」手錶（未推出），可以用佢嚟消費、搭車。
澳門觀光景點

澳門觀光景點係指澳門境內嘅旅遊景點，入面好多舊建築經已響2005年納入澳門歷史城區而列入世界文化遺產名錄入面。
第4屆孟加拉國國會選舉

第4屆孟加拉國國會選舉喺1988年3月3號舉行。
呢次選舉由孟加拉國民族黨（艾爾沙德）贏出，喺三百席入面攞到二百五十一席。
而今屆抵制選舉唔參選嘅政黨分別係孟加拉國人民聯盟、孟加拉國民族主義黨、孟加拉國共產黨、Jamaat-e-Islami Bangladesh、 Bangladesh Krishak Sramik Awami League、National Awami Party (Muzaffar)、Workers Party of Bangladesh同埋孟加拉國工人黨。
第4屆宮古島市長選舉

第4屆宮古島市長選舉響2017年1月22號舉行，呢場選舉由親中央政府嘅下地敏彥贏出。

背景
今次選舉結果亦關乎到駐沖繩美軍係唔係能夠順利將普天間基地，搬到邊野古。

結果
七十一歲嘅下地敏彥打低另外三個對手，包括攞到沖繩縣知事翁長雄志推舉嘅奧平一夫，第三度贏出宮古島市長。

選後
下地敏彥曾經講過支持日本政府響宮古島部署陸上自衛隊，應對中國頻繁嘅海洋活動。外界相信佢贏出，將會有助推進計劃。目前，沖繩縣十一個市長入面，只有那霸同名護兩個市長同翁長雄志響同一陣線，反對搬遷計劃。翁長雄志原本打算趁著今次宮古島市長選舉擴大勢力，但係陣營響推舉候選人過程入面，出現分歧，導致分裂。沖繩縣另外兩個市分別會響下個月同四月舉行市長選舉。翁長雄志必須重整旗鼓，再同中央政府陣營決一高下。
第4屆巴基斯坦上議院選舉

第4屆巴基斯坦上議院選舉喺2015年3月5號舉行。呢次選舉會重選上議院一半議席，即係五十二席，而贏出嘅議員會有六年任期。
即將退休唔選嘅有議長納亞爾侯·賽因布·哈里同埋副議長薩比爾·阿里·俾路支。至於上議院任期到要落台嘅人有上議院多數黨巴基斯坦人民黨，會冇咗廿一席，其次係巴基斯坦穆斯林聯盟（謝里夫派）會冇咗九席，而巴基斯坦人民民族黨就會冇咗六席。

背景
根據巴基斯坦選舉委員會公布出嚟嘅時間表，提名候選人嘅文件要喺2月12同13號交，審查文件會喺2月16同17號進行，2月25號公佈候選人名單，而投票日就定喺3月5號。
根據巴基斯坦選舉委員會規定，喺每個省選區都有七席，另外留咗兩席畀少數民族同兩席畀婦女。
第4屆巴基斯坦下議院選舉

第4屆巴基斯坦下議院選舉喺1988年11月16號舉行。
呢次選舉由巴基斯坦人民黨贏出，貝娜齊爾·布托喺穆斯林國家成為第一個女總理。

背景
1988年8月17號，軍政府總統穆罕默德·汗·居內久被人炸死咗；10月2號，巴基斯坦最高法院推翻唔畀政黨參選嘅禁令，所以呢次選舉可以結黨參選。
第4屆斯里蘭卡總統選舉

第4屆斯里蘭卡總統選舉喺1999年12月21號喺斯里蘭卡度舉行。

結果
由統一人民自由聯盟嘅錢德里卡·班達拉奈克·庫馬拉通加以4,312,157票贏出呢次選舉。
第4屆哈薩克總統選舉

第4屆哈薩克總統選舉喺2011年4月3號舉行。呢次選舉原本喺2012年舉行，但係由於納扎爾巴耶夫唔想公投延長自己任期，怕開咗壞先例，所以提前舉行大選。
第4屆日本參議院議員通常選舉

第4屆日本參議院議員通常選舉喺1956年7月8號舉行。

內閣
第3次鳩山內閣。

選舉舉行
1956年7月8號。

選舉人數
127人。
地方選區：75人。
全國選區：52人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：52人。
唔記名投票
選舉資格：夠廿歲嘅男女先可以投票。
選民人數：50,177,888人。
地方選區：23,988,009人。
全國選區：26,189,879人。

其他
候選人：341人。
地方選區：191人。
全國選區：150人。

投票率
地方選區：62.11%（投票人數31,165,167人）。
全國選區：62.10%（投票人數31,162,209人）。

第一次參選就贏咗
有「※」曾經係眾議院議員。
有「△」曾經係貴族院議員。
自由民主黨
稲浦鹿藏
大澤雄一
大穀藤之助
勝俁稔
木暮武太夫※
後藤義隆※
小山邦太郎※
近藤鶴代※
迫水久常※
鹽見俊二
重成格
柴田榮
鈴木萬平
手島榮
苫米地英俊※
永野護※
仲原善一
成田一郎
西田信一
平島敏夫
堀本宣實
本多市郎※
前田佳都男
松村秀逸
吉江勝保※
日本社會黨
相澤重明
安部清美
阿部竹松
伊藤顯道
占部秀男
大河原一次
大矢正
北村暢
木下友敬
阪本明
鈴木強
鈴木壽
藤田藤太郎
松澤靖介
松永忠二
光村甚助
森元治郎
橫川正市
柴穀要（任期得三年）
日本共產黨
野阪參三※
諸派
竹中恒夫
獨立人士
江藤智
大竹平八郎
白木義一郎
辻武壽
天坊裕彥
林田正治※
北條雋八△
第4屆土庫曼總統選舉

第4屆土庫曼總統選舉響2012年2月12號舉行。
呢次選舉投票率幾乎係百分之百，呢場選舉由現任總統別爾德穆哈梅多夫贏出輕鬆連任。

背景
土庫曼地處中亞，能源礦產資源豐富。
呢次係蘇聯解體之後土庫曼第三次舉行嘅選舉，1992年前獨裁總統尼雅佐夫以唯一候選人嘅姿態攞咗九十九點五個百分比嘅選票，1999年國會宣布係尼雅佐夫終身總統，直到佢2006年死咗為止。

意見
西方外交官人員話畀法新社聽：「即管呢次選舉有八個候選人，但係冇真正嘅選舉活動。政府希望制造競爭感，但係呢啲只係佢哋嘅內部活動。」

結果
響政府明確講明投票係全民義務之下，選舉委員會話有百分之九十六點七嘅選民已經投咗票，但係比上屆選舉嘅投票率少咗二個百分點。
第4屆塔吉克總統選舉

第4屆塔吉克總統選舉喺2006年11月6號舉行。

制度
塔吉克法律規定，候選人要攞到50%以上，選舉結果先有效；如果第一輪投票入面有候選人攞到50%以上嘅選票，就立即贏出唔使搞第二輪選舉。
第4屆安哥拉國會選舉

第4屆安哥拉國會選舉響2017年8月23號舉行。

背景
在位三十七年嘅安哥拉總統多斯桑托斯宣布，唔會參加呢次大選，重提名國防部長洛倫索，代表執政黨角逐總統職位。

分析
外國通訊社形容，七十四歲多斯桑托斯係獨裁者，1979年開始執政。安哥拉盛產石油，多斯桑托斯執政期間，國家內戰結束，投資顯著增長，但噉多年來大部分民眾生活仍然困苦，政府貪腐，總統家族就累積巨額財富。
福民站

福民站係深圳地鐵4號線、7號線同10號線嘅一個站，喺金田路同福民路交叉路口。個站2004年12月28號啟用。
福民花園

福民花園（英文：Fuk Man Garden）係香港一個以船舶做主題嘅公園，喺西貢福民路，佔地4,000平方米，耗資7千萬港元建造，用咗33個月起好，比起原定時間提早咗半年。
福民花園由康樂及文化事務署管理，係渠務署明渠改善計劃嘅產物。2012年6月2號開幕。
福永

福永鎮喺中國廣東，家下係深圳市寶安區西南部一個行政街道，叫福永街道。佢喺大清時係新安縣下福永巡司。
福永鎮總面積56平方千米，下轄12社區。總人口46萬，有戶籍人口一萬五。其中包括福永村，白石廈村，懷德村，新和村，和平村，橋頭新村，下十圍村等等
福永嘅景點包括萬福廣楊、寶利來大酒店等等。

交通
福永內有深圳寶安國際機場，同埋福永碼頭。
福江島

福江島係日本九州西部五島列島嘅最大島，歸長崎縣五島市管。島上特產包括食鹽同烏冬。
福泉街

福泉街（粵拼：fuk1 cyun4 gaai1）係中國廣東省廣州市嘅一條內街，喺越秀區中山六路北邊嘅舊南海縣社區附近，東連六榕路，西接海珠北路。

名
呢條街得名自附近嘅吊碑井（又叫福泉井）。

古仔
傳說以前每日挨晚，天上都會有隻白鶴帶住群蝙蝠飛過來吊碑井，佢哋會喺塊碑道唞到遞日朝早，然後飛走。居民以為係仙物，就攞「福蝠」嘅諧音——「福泉」嚟做名。
福永泰

福永泰（1973年3月6號—）係日本足球員，司職中場，效力過浦和紅鑽，及仙台七夕。
福江機場

福江機場（粵音：fuk1 gong1 gei1 coeng4）係喺日本九州地方嘅一個機場，喺1963年嗰陣起好兼且開放畀人用嚟搭飛機。
福沙奈惠

福沙奈惠，係日本嘅一個女藝人同埋配音員。
福泉

福泉係中國貴州黔南下轄嘅一個縣級市，有1688平方公里咁大。
紅安

紅安係中國湖北黃岡一個縣，總面積1673平方公里，人口65萬。
紅寶石蛋糕店

紅寶石蛋糕店，全稱中英合作紅寶石食品有限公司，係上海一間西餅鋪，喺1986年成立。招牌嘢食係「奶油小方」（忌廉蛋糕）。
紅專廠

紅專廠（粵拼：hung4 zyun1 cong2；英文：Redtory）係中國廣東廣州嘅其一創意藝術園區，2009年開園，位置喺天河區員村，西靠程界西村；南靠臨江大道；東靠海星苑；北靠程界東村。
佢既係集美組屬下嘅大型文化創意產業園，又係廣州第一間非房地產包裝嘅真正意義創意園區。喺開園之前屬廣州鷹金錢食品廠嘅工廠所在地，入面啲建築屬1950年代啲前蘇聯風格。

名
呢個園區嘅中文名出自廠區入面整咗好多紅磚建築，其中「專」字出自「磚」嘅粵語同音字。而英文名出自「red」同「factory」呢兩個單詞結合形成嘅新詞。

概況
呢間嘢之前係1958年成立嘅廣東罐頭廠，後嚟改咗名做廣州鷹金錢食品廠。喺投產期間，曾經試過有「亞洲最大嘅罐頭廠」稱呼，入面成日用廣東地區出產啲生菓、蔬菜同水產字樣嚟出罐裝食品賣到中國大陸同海外其他地方。尤其係1970～1990年代賣到周街都係嘅「罐裝豆䜴鯪魚」就係呢間工廠出嘅。2008年9月，由於廠區入面啲建築同結構已經逐漸唔啱而家大型現代化機械生產，加上嗰時廣州地區實行「退二進三」政策，工廠亦決定將廠房搬到從化一帶繼續生產任務。
工廠搬走之後，雖然用地好早俾天河區人民政府收返用嚟發展金融城，但實質上嚿地皮俾鷹金錢工廠睇實。直到2009年集美組開始同鷹金錢工廠簽約，好快接手呢間工廠，重將呢個廠區改造成以互聯網科技、餐飲做主題嘅創意園而正式對外開放。
紅寶石

紅寶石（粵拼：hung4 bou2 sek6）係紅色嘅寶石，係其中一隻剛玉(即係氧化鋁)礦物。佢帶紅色係因為佢有鉻元素。天然嘅紅寶石係好少見，不過用Verneuil process就可以用人工方法，好平咁整紅寶石出來。其他寶石級嘅剛玉重有藍寶石。佢，藍寶石，祖母綠同埋鑽石合稱四大寶石。
切割咗嘅紅寶石
紅寶石公主號

紅寶石公主號（Ruby Princess）係嘉年華公司旗下公主郵輪品牌嘅一隻郵輪，2008年開始投入服務。
2020年3月，紅寶石公主號喺雪梨泊港之後，有最少3名乘客加1名船員對武漢肺炎病毒檢測呈陽性反應，確診武漢肺炎。及後再有人確診武漢肺炎同紅寶石公主號有關，增加到26名，當中有8單喺新州以外確診咗。其後響3月24號朝早，一個七十幾歲嘅女子喺先前送入醫院之後證實不治，同埋最少有133人確診咗；跟住喺3月26號，一名七十歲嘅男子亦都喺入咗醫院證實不治。
紅寺堡區

紅寺堡區係中國寧夏吳忠一個區，總面積2756平方公里，人口17萬。
紅山半島

紅山半島（Redhill Peninsula）係香港島南區一羣低層樓，1992年起好，分4期，發展商有華懋集團、信和置業、聯合亞洲同埋亞證地產，每伙面積約1,300到3,000平方呎。
紅山半島喺大潭白筆山同白筆山道18號，大潭郊野公園同龜背灣沙灘東面，石澳郊野公園同大潭港西面，大潭道同大潭篤水塘南面，大潭灣北面。
紅山半島屋苑裏面有住客會所，佢嘅西北面近大潭童軍中心同香港國際學校南面，有一間紅山廣場超級市場等等。

交通
巴士：新巴 14號，城巴 314號。
耶律賢

耶律賢（948年9月1號—982年10月13號），係大遼第五個皇帝，969年到982年在位，跟廟號叫遼景宗。
耶律阿保機

耶律阿保機（872年—926年9月），又叫耶律億，係大遼第一位皇帝，尊稱遼太祖。
耶律阿保機嘅前輩係契丹迭剌部嘅酋長同軍事首領。佢喺901年被擁立為軍事首領，之後冇幾耐就做酋長。佢以武力征服契丹附近嘅地區，捉咗好多漢人同其他族裔嘅人。907年佢被選為部落聯盟嘅首領，連任九年。佢利用漢人，並且採納佢哋嘅建議，決定要將三年一次嘅選舉制度改為世襲制度。對此感到不滿嘅部落首領反抗（諸弟之亂），但係就畀耶律阿保機伏殺，佢仲乘機統一埋契丹各個部落。916年3月17號，耶律阿保機登基稱帝，立國號契丹（後來被改做遼），建年號為神冊。此外佢仲命人建立契丹自己嘅文字。
耶律阿保機建國之後繼續進攻喺佢周圍嘅民族同政權，渤海國、室韋同奚（中文：奚族）分別畀佢消滅。
926年9月，耶律阿保機過身。佢個二仔耶律德光喺927年繼位。

屋企
耶律億同淳欽皇后述律平有三個仔：大仔遼義宗耶律倍、二仔遼太宗耶律德光、細仔遼章肅帝耶律洪古，另外，佢亦同宮人蕭氏生咗一個仔耶律牙里果（耶律大石直系祖先）。
耶律洪基

耶律洪基（1032年9月14號—1101年2月12號），小字察喇，係大遼第八個皇帝，1055年到1101年在位，跟廟號叫遼道宗。
耶律洪基係遼興宗嘅大仔，6歲被封做梁王，10歲進為燕王，第二年就總理南北兩個樞密院，20歲授大元帥。道宗喺重熙二十四年（1055年）去世，耶律洪基23歲就登基做皇帝，總共做咗46年，喺壽昌七年（1101年）正月駕崩。皇位傳咗畀佢個孫耶律延禧。

評價
耶律洪基信佛，在位期間曾經起咗好多佛寺、佛塔。遼朝嘅腐朽統治引起咗各族人民嘅不滿，呢段時間，被遼朝統治者壓迫嘅女真族開始崛起，最終成為遼朝嘅掘墓人；不過，另一方面，佢派使臣去西夏，用計毒死昭簡文穆皇后，間接幫咗夏崇宗振興西夏皇權，對西夏亦有一定嘅貢獻。
耶律辨才

耶律辨才（1171年—1237年），遼太祖大仔遼義宗耶律倍嘅八世孫，金朝政治人。
耶律辨才阿爸耶律履喺金章宗明昌初年拜尚書右丞；二弟耶律善才使到都水監使；三弟耶律楚材係元朝中書令。耶律辨才十七歲嗰年（1188年）以門弟資格去考護衛，喺七百幾名校射者中得第三。泰和年中，跟從金兵南征，攻取三關，以十一騎輕身入光州。當時南宋已復三關，耶律辨才再奪門而出，身帶十三道創傷，因立功授冀州錄事判官，轉曹州司候。
宣宗朝嘉許佢嘅功勞，授順天軍節度副使。貞祐二年（1214年）宣宗南渡，耶律辨才同善才當護衛，辨才奏充孟津提控。興定中，選授京兆府兵馬使、靜難軍節度副使，左降河中府判官。又再知睢州軍州事，兼歸德府推官。歷官中京兵馬副都指揮使。皇帝曾經召見辨才，問佢軍政利害，佢表示當時將相好多都唔稱職，佢因此得罪當時權貴，出為許州兵馬鈴轄，召授武廟署令。
金正大九年（1232年）正月，汴京被圍，耶律辨才、善才兩兄弟當時喺汴京，楚材奉召索回兩人北歸。耶律辨才歸真定，喺南宋嘉熙元年（1237年）病死。
妻子姓靖。個仔叫耶律鏞，係文學家元好問嘅弟子。男孫耶律志公奴及耶律謝家奴。
耶律阮

耶律阮（919年1月29號—951年10月7號），係大遼第三個皇帝，947年到951年在位，跟廟號叫遼世宗。
耶律阮係遼太宗耶律德光阿哥（遼義宗）耶律倍個大仔，亦係遼太祖耶律億嘅嫡長孫。947年5月，耶律德光過身，之後耶律阮自立做皇帝。
951年10月，耶律阮畀耶律察割殺害。之後由耶律德光個大仔（亦係耶律阮嘅堂細佬）耶律璟繼位。
耶律隆緒

耶律隆緒（972年1月16號—1031年6月25號），係大遼第六個皇帝，982年到1031年在位，跟廟號叫遼聖宗。
耶戶

耶戶（？—前814年）係北國以色列國王，前841年到前814年在位，屬聖經列王紀下嘅時期。
耶律德光

耶律德光（粵拼：je4 leot6 dak1 gwong1；902年11月25號—947年5月15號），係大遼第二個皇帝，927年到947年在位，跟廟號叫遼太宗（liu4 taai3 zung1）。

生平
佢喺902年出世，係耶律阿保機嘅第二仔。
927年，耶律德光繼位統治契丹。
938年，改元會同。
944年1月，契丹開始攻打後晉。
946年12月，後晉將領杜重威、李守貞、張彥澤等人帶住20萬晉軍向契丹投降。
947年1月，後晉出帝石重貴向契丹投降。947年二月，耶律德光改國號做「大遼」，改元大同。河東節度使劉知遠喺呢個月自立做皇帝，國號漢，即係後漢。四月，耶律德光由汴京返番北方。947年5月，耶律德光過身。之後由佢個姪耶律阮繼位。
耶律直魯古

耶律直魯古（？—1213年），係西遼皇帝，1177年到1211年在位，之後畀屈出律篡位，尊佢做太上皇，佢冇廟號、謚號，但年號叫天喜，所以史稱遼天喜帝。
耶律璟

耶律璟（931年9月19號—969年3月12號），係大遼第四個皇帝，951年到969年在位，跟廟號叫遼穆宗。
耶律璟係前任皇帝遼世宗耶律阮嘅堂細佬，亦係遼太宗耶律德光嘅大仔，951年即位，年號應曆，雖然佢討厭女色，但佢就鍾意飲酒，天矇光先睏覺，成日睏到黃朝白晏先至起身，所以佢長時間唔理朝政，當時啲人叫佢做「無道睡王」。
納粹黨

國家社會主義德國工人黨（德文：Nationalsozialistische Deutsche Arbeiterpartei，簡寫：NSDAP），減筆納粹黨（英文Nazi Party），係德國一政黨。前身德國工人黨，一九一九年創立，一九二〇年改名。後期由希特拉領導，響德國國會大選中獲勝，黨魁希特拉響一九三三年出任德國總理。納粹黨執政之後，威瑪共和時代結束，德國進入希特拉獨裁時代，俗稱納粹德國又或者第三帝國。納粹黨帶德國入侵歐洲各國，此為第二次世界大戰。同一九四五年五月，德國戰敗，由同盟國佔領，盟國管制理事會以第二號法令解散納粹黨。
納粹黨理念，混合國家主義同社會主義，原本係用來抵抗共產主義同資本主義。

文
德文國家社會主義，Nationalsozialismus，頭兩音讀如Nazi，因而譯成納粹。
納粹

納粹（德文：Nationalsozialismus，意思係 ｢國家社會主義｣；英文：Nazism），又叫納粹主義，係指20世紀由納粹德國同納粹黨推崇嘅主義，包括極端嘅愛國主義、種族主義同極權主義。
納粹人體研究

納粹人體研究係指納粹德國做嘅一系列人體研究，通常都係做喺啲好似波蘭人同猶太人等嘅族裔身上嘅。
例如納粹德國試過研究「有冇方法可以令海水飲得」等嘅問題，仲捉咗啲人返嚟做實驗，迫佢哋除咗海水之外咩都唔准飲，期間搞到好多被迫參與呢啲實驗嘅人死亡或者身體嚴重受損。
納粹大屠殺中嘅細路

納粹大屠殺中嘅細路係脆弱嘅受害者；納粹德國認為細路係「唔需要」同「危險」嘅群體，殺細路係種族清洗嘅一部分。

遭遇
大屠殺中嘅細路通常會受到以下嘅遭遇：喺抵達集中營之後被殺、出世之後即刻被殺、俾其他囚犯收埋、強迫勞動或者做醫學實驗嘅研究對象、喺報復行動中被殺。
喺猶太人貧民窟，猶太細路多數係餓死或者死於缺乏足夠嘅衫同居所。德國政府對猶太細路大規模嘅死亡無動於衷，因為佢哋認為貧民窟嘅細路無生產力；亦都因為噉，德國政府通常選擇佢哋同老人家、病人、殘疾人士為進入集中營嘅首要目標同大規模槍殺嘅受害者。
納粹黨衛軍嘅醫生同醫療研究者會用集中營嘅細路做唔人道嘅醫學實驗，例如生化武器實驗同人體實驗，導致佢哋響實驗中喪生。集中營嘅管理當局迫猶太後生仔勞動，佢哋多數會因為惡劣嘅生活條件而喪生。德國當局重會將細路仔關押喺生活條件惡劣嘅集中營，例如關押安妮法蘭姊妹嘅伯根-貝爾森集中營喺1943年到1945年間就有大約35,000人死於當時流行嘅斑疹傷寒。

求生手段
儘管細路仔嘅生存受到好大威脅，佢哋有自己求生嘅方法：有尐偷運食物同藥物進入貧民窟，有尐參加地下抵抗活動；好多細路仔同佢哋嘅親屬逃到猶太游擊隊嘅營地。一尐細路響其他家庭成員保護之下喺唔同嘅地方躲藏。

救援
響1938至1940年之間，有名為難民兒童運動嘅救援組織從納粹德國同被德國佔領嘅領土拯救咗成千上萬嘅猶太細路仔。響1942年至1944年嘅法國，幾乎所有住響利尼翁河河畔勒尚邦嘅新教徒同天主教嘅神父同修女都有收埋猶太細路仔。
納粹式敬禮

納粹式敬禮（粵拼：naap6 seoi6 sik1 ging3 lai5，德文：Hitlergruß）係納粹德國嘅一種敬禮，動作係右臂同右手伸直、同心口互相垂直，手心向下。
而家喺好多國家舉納粹手勢都係犯法嘅，驚影衰自己國家。
納粹德軍

納粹德軍 (德文：Wehrmacht，直譯 「防衛部隊」)，又叫做德意志國防軍，係納粹德國嘅軍隊，由1935年到1945年期間活躍。佢主要由陸軍、海軍、同空軍組成，最高領袖一直都係希特拉。

歷史
喺1933年，希特拉上臺，成立咗納粹德國。佢其中最主要嘅政策之一，就係將個國家再軍事化，之後亦都有入侵過附近嘅國家，特登違反哂《凡爾賽條約》嘅規限。隨住國家軍事復興，軍事嘅工業亦都佔咗經濟越嚟越大嘅比重。
到二次大戰開始之後，佢最出名嘅戰略就係「閃電戰」（德文：Blitzkrieg），能夠極速咁用軍事威力嚟打敗敵人。經過呢個方法，納粹德國成功只係用個幾月嘅時間，就完全打贏咗法國戰役。到1941年，佢亦都用住同一個方法嚟進攻蘇聯，好快就打入到國家嘅中心地帶。佢同時亦都喺北非地區用呢個戰略嚟打贏。對歷史學家嚟講，呢啲所有嘅入侵決定，都係非常之膽生毛嘅決定。
不過，靠住呢種戰略嘅問題，就係托唔長。所以，到打入蘇聯冇耐之後，已經開始弱料咗，跟住喺1941年喺莫斯科第一次打輸仗。自此之後，納粹德國嘅軍隊權力一路跌，到1942年尾，已經再冇打仗嘅主動權，見哂呢種策略嘅弱點。到最終1945年德國投降，同盟國解散咗納粹德軍，軍隊正式玩完。

戰爭罪
納粹德軍一直都同納粹黨嘅黨衛隊親密合作，其中包括埋佢哋犯過嘅戰爭罪。佢哋大部分都係喺蘇聯、波蘭、南斯拉夫、希臘、同意大利度犯，為咗繼續猶太人大屠殺同埋打壓游擊隊。

規模
喺二次大戰期間，總共有1,800萬人喺納粹德軍服過役。到德國投降嗰陣，其中已經有1,130萬人一係死咗，一係就做咗戰俘。雖然證據證明到納粹德軍有好多人都有份參與過戰爭罪，不過只係最高層嘅人受到刑罰。根據歷史學家 Ian Kershaw，佢估計喺有份入侵蘇聯嗰300萬人之中，大部分都參與過戰爭罪。
納美話

納美話（納美話：Na'vi 或 Lì'fya leNa'vi，讀音：/ˈnaʔvi/ 或 /ˈlɪʔ.fja leˈnaʔvi/）係種人造語言，專為2009年荷里活電影《阿凡達》而設計，畀戲入面外星人「納美人」用嘅語言，由美國南加州大學馬歇爾商學院教授保羅弗朗莫設計，由美洲原住民語言特林吉特話啟發，但同任何現實語言都無關係。不過呢隻話無專用字母去拼寫，而係用返拉丁字母。
綠化教育資源中心

綠化教育資源中心，香港資料館之一，喺九龍九龍公園之內。九龍公園辦事處一樓，英文叫Green Education and Resources Centre。行政上歸油尖旺區。館內有講座同展覽，講解綠化，講解種植。
綠國奇兵

《綠國奇兵》（英文：Epic）係套2013年美國電腦動畫片，Chris Wedge執導。
綠園站

綠園站（英文：Green Park tube station）係英國倫敦地下鐵皮卡迪利綫、維多利亞綫同銀禧綫嘅車站，屬第1收費區，喺大倫敦西敏市。
綠寶

綠寶（英文：Green Spot）係起源自美國嘅嘢飲牌子，主要係賣橙汁，叫綠寶橙汁。

簡介
1950年前，牛奶公司已經喺香港生產「綠寶橙汁」，但香港荳品有限公司（維他奶前身）喺1950年成功奪得代理權。
當時廣告賣點係「唔含汽，鮮橙汁」，每支一角五仙。至1957年代理結束後，淘大（淘化大同食品）接手。去到90年代，淘大又將代理權賣畀永南食品（即出「公仔麵」嗰間）。去到2000年後逐漸消失喺香港市場。
綠一色

綠一色（粵拼：luk6 jat1 sik1），又叫滿色春園，係蔴雀其中一種食餬方法。顧名思義，冚唪唥嘅牌都係綠色先至有呢個餬。

食餬方法
綠色牌
綠色牌喺蔴雀入面，一般都係二索、三索、四索、六索、八索同發財呢啲牌。
玩法：
綠一色有兩種玩法：
亂綠玩法：攞齊上邊嗰六種牌就食糊。
普通玩法：以上面嗰啲牌嚟做順子、刻子、或者眼嚟搞出嘅餬。
綠

綠色彩座標HTML#008000RGB （R, G, B）1（0, 128, 0）CMYK （C, M, Y, K）2（100, 0, 100, 50）HSV （H, S, V）3（120°, 100%, 50%）數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
綠係一隻色，介乎喺黃同藍之間。係加色法三原色之一。綠色喺大自然入面好常見，好多植物嘅葉都係綠色嘅。其他綠色嘅嘢包括呂宋綠寶石。綠色通常象徵大自然或者安全。

名
睇埋：綠色嘅漸變、色名同語言點分藍綠
綠色係一啲差唔多色水嘅顔色嘅總稱。中文嚟講，仲可以細分做草綠、鴨綠、薄荷綠等等。
淺啲又帶啲黃嘅綠有時可以稱佢為「青色」，例如青檸、青草噉。但係青色仲有其他含義，佢可以解藍色，好似「青天白日滿地紅」，亦可以解藍綠交界嘅一隻色，例如彩虹嘅七色「紅橙黃綠青藍紫」。
有啲語言入面係冇專指綠色嘅詞嘅，佢哋可能將綠色同藍色擺埋一齊。越南文係一個例子：佢哋用 xanh（青）一隻字嚟解嗮藍或者綠。

顔色科學
綠色係一隻可見色。當光嘅主要波長喺495–570納米左右嗰陣，人眼就會見到綠色。
喺畫畫同彩色印刷用嘅減色法（subtractive colour）理論上面，綠色係黃色同藍色:147或者青色（cyan）溝出嚟嘅，互補色係紅色。不過喺用到加色法（additive colour）嘅時候，例如電視、電腦用嘅RGB色彩模式，綠色就係三原色之一。意思係佢唔能夠溝出嚟，只可以用嚟整第二隻色。呢個時候，佢嘅互補色就係桃紅。
望住綠色光可以放鬆對眼。研究仲指出，喺綠色嘅環境入面可以等人冇咁攰。

藝術史
喺十八到十九世紀期間，染料製造有咗新嘅突破。綠色嘅合成顏料同染料好快就取替咗由植物或者礦物整出嚟嘅天然染料。呢啲新染料唔止鮮艷過以前用開嗰啲，仲要穩定過啲天然染料。不過新染料入面，有啲含有大量對人體有毒嘅砷，所以後來俾人禁用。
差唔多同一期間，綠色開始同浪漫主義產生關聯。呢個時候嘅畫同文學作品好鍾意描繪鄉郊野外嘅鬱鬱葱葱，因為呢啲綠色景觀同工業革命嘅灰黑色有明顯對比。代表畫家有柯洛（Camille Corot）同康斯特勃（John Constable）。
梵高嘅《夜晚咖啡館》
去到十九世紀末，藝術家開始系統性噉研究顔色嘅運用，顔色理論作為一門新嘅學説開始興起。顔色理論嘅研究範疇包括咗對比色嘅運用，例如紅綠擺埋一齊會點樣互相加強效果。梵高就係熱衷用顔色理論嘅畫家之一，佢1888年寫畀細佬嘅信裏面講解咗佢幅《夜晚咖啡館》（法文：Le Café de nuit）嘅顔色運用：
我嘗試用紅同綠表露人類強烈嘅情感。大廳係血紅同深黃色嘅，中間有張綠色嘅桌球檯；四盞檸檬黃嘅燈，散發住橙色同綠色嘅光。每一度都有最唔同嘅紅同綠對立、互片

大自然
綠色嘅常見象徵意義之一係大自然，以及相關概念例如生命、環保。有好多環保組織都用綠色嚟做佢哋嘅代表色，甚至係佢哋個名，好似綠色和平同世界各地嘅綠黨（green party）噉。好多地方仲會預留綠色地帶俾市民享受自然。

安全
綠色時常會用嚟表示安全。原因係紅色有危險嘅意思，而綠色作為紅色嘅對比色，可以最大程度噉同紅色做差異。絕大部分嘅紅綠燈都係用綠色表示安全、可以行，紅色代表唔好行。呢個做法可以追溯到十九世紀嘅火車訊號，當時已經用綠色表示可以安全噉行嘅意思。今時今日，綠色仲可以引申出另一個意思，解冇問題、一切正常。
因為綠色同安全嘅關聯，佢仲衍生咗批准嘅意思出嚟。例如美國派畀永久居民嘅身份證明文件，花名又叫做綠卡，攞到就代表美國政府批准可以永久留低。

平靜
實驗證明，綠色係令人覺得平靜、愜意、宜人嘅顔色，見到可以減少負面情緒。除此之外，綠色仲有其他正面象徵，例如中立、和諧，睇見綠色仲可以啓發人嘅創意。

愛爾蘭
睇埋：矮精靈同聖柏德歷節
綠色成日俾人同愛爾蘭聯想埋一齊，因為綠色同愛爾蘭本土嘅蓋爾（Gaelic）文化有關，愛爾蘭仲有個花名叫呂宋綠島（Emerald Isle）。愛爾蘭民間傳說入面好出名嘅矮精靈（Leprechaun）形象往往係鬍鬚濃密、得大約 3 呎咁高嘅男人，多數著住綠色衫同戴住頂綠色帽。
呢幅畫描繪咗典型嘅矮精靈形象。呢幅畫描繪咗典型嘅矮精靈形象。 呢幅彩繪玻璃畫嘅係聖柏德歷。呢幅彩繪玻璃畫嘅係聖柏德歷。
另外，綠色仲同愛爾蘭嘅主保聖人、又稱之為愛爾蘭使徒嘅聖柏德歷（St. Patrick；愛爾蘭蓋爾文：Naomh Pádraig）有關。每年3月17號聖柏德歷節，世界各地嘅愛爾蘭人慶祝嗰陣都會周圍擺綠色嘢、着綠色衫，芝加哥河仲會成條染綠。而因為噉，綠色亦同愛爾蘭當地嘅天主教社區有關。

伊斯蘭教
綠色喺伊斯蘭教入面係一隻神聖嘅色，喺可蘭經入面佢同天堂（Jannah）有關。喺麥地那嘅先知穆罕默德陵墓上面，就起咗一個綠色嘅穹頂（Green Dome）。綠色主要同伊斯蘭教嘅什葉派有關，同白色一齊係嗰派嘅代表色，但係遜尼派有時都會用到綠色。

中華文化
喺傳統中華文化入面，綠色象徵住東邊，所以有句嘢話「左青龍右白虎」。而因為青龍係一隻瑞獸，所以綠色亦係祥瑞嘅顔色。
去到現代，如果一個男人佢老婆出軌偷食，個男人會俾人講話佢戴綠帽，所以綠色有時會講笑叫做「原諒色」。

用落國旗度
意大利國旗（1797年）嘅綠色部分嚟自歷史上米蘭軍隊嘅軍服顔色。意大利國旗（1797年）嘅綠色部分嚟自歷史上米蘭軍隊嘅軍服顔色。 巴西國旗（1889年）嘅綠色底色係布拉干薩（Bragança）王朝嘅代表色。巴西國旗（1889年）嘅綠色底色係布拉干薩（Bragança）王朝嘅代表色。 立陶宛國旗（1918年）上面嘅綠色象徵自由、希望、同自然嘅靚。立陶宛國旗（1918年）上面嘅綠色象徵自由、希望、同自然嘅靚。 愛爾蘭國旗（1919年）嘅綠色代表當地嘅蓋爾（Gaelic）文化同天主教社區。愛爾蘭國旗（1919年）嘅綠色代表當地嘅蓋爾（Gaelic）文化同天主教社區。 沙地阿拉伯國旗（1932年）嘅綠色底色嚟自伊斯蘭教嘅神聖顔色。沙地阿拉伯國旗（1932年）嘅綠色底色嚟自伊斯蘭教嘅神聖顔色。 印度國旗（1947年）最底嘅綠色可以解做希望同繁榮兩個意思。印度國旗（1947年）最底嘅綠色可以解做希望同繁榮兩個意思。 巴基斯坦國旗（1947年）嘅綠色代表住佢哋係穆斯林為主嘅國家。巴基斯坦國旗（1947年）嘅綠色代表住佢哋係穆斯林為主嘅國家。 尼日利亞國旗（1960年）左右兩邊嘅綠色象徵佢哋國家嘅森林同豐富嘅自然資源。尼日利亞國旗（1960年）左右兩邊嘅綠色象徵佢哋國家嘅森林同豐富嘅自然資源。 孟加拉國旗（1971年）嘅綠色底色代表佢哋國土嘅茂盛。孟加拉國旗（1971年）嘅綠色底色代表佢哋國土嘅茂盛。 南非國旗（1994年）上面有綠色、黃色、同黑色，係非洲民族議會（African National Congress）嘅代表色。南非國旗（1994年）上面有綠色、黃色、同黑色，係非洲民族議會（African National Congress）嘅代表色。
綟

綟或纈（粵拼：lit6），又叫𢲈（粵拼：kik1），書面叫做繩結，係一種架撐，用一條或者多條繩繞埋，日常生活好多範疇都用得到。
綠園區

綠園區係中國吉林長春一個區，總面積329平方公里，人口53萬。
王丹

王丹（1969年2月26號—）係六四運動學生領袖，北京大學歷史系學生，山東人。佢曾經幾次俾中國政府拉去坐監，後來以保外就醫去咗美國，2001年6月10號得到哈佛大學東亞系碩士學位，而家做時事評論員 。

關注議題
自香港反送中運動起，王丹都一直關心香港問題。例如，喺中共剝奪香港溫和民主派議員資格事件上，外交部發言人趙立堅恐嚇五眼聯盟外長，王丹就批評呢啲係低級粗俗，戰狼外交嘅外交語言，用來迎合中國國內愛國憤青同埋底層老百姓嘅閱聽習慣，激發國內民族主義情緒，為進一步向全球擴張，奠定國內嘅民意支持。
王乾麟

王乾麟，親北京派在香港台裔商人，曾經任職港澳台灣同鄉會理事、會長、副會長等職位。
王世充

王世充（？—621年），字行滿，陝西新豐人，係隋朝末年嘅軍閥、權臣。喺隋煬帝時代做江都宮監，之後佢帶兵打敗咗作反嘅李密，俾封做太尉、相國加九錫。619年5月22號，佢喺洛陽廢咗皇泰主，自稱大鄭皇帝。
王中英

王中英，香港親中派商界人士，中英集團有限公司董事長。

政治立場
佢係香港親中派一員，不時帶領旗下香港金融管理學院同香港中聯辦以及其他中國院校交流。
王久江

王久江（粵拼：wong4 gau2 gong1；簡化字：王久江；1957年—），亦名王九江，係四川綿陽嘅山水畵家兼古董收藏家，喺三台出世。佢嘅畵風承繼傳統結合自主創新，將傳統筆墨、自然物象同埋自身感悟展現喺作品入面。佢持有國家一級美術師頭銜，畵作《頌經》曾獲中國美術家協會優秀獎。

藝術歷程
1982年爲藏文連環畵《天鵝》創作嘅插圖之一。
1980年代旅居西藏，任職西藏軍區美術創作員，佢嗰陣爲兩本講述西藏民間傳奇故事——《天鵝》同《阿古頓巴的故事》——嘅連環畵繪製插圖。其中《天鵝》入選西藏自治區美術展，獲二等獎。1986年嘅木刻版畵《永恆》獲西藏第五屆美術作品展覽優秀創作獎，同年亦有多張速寫喺《拉薩晚報》上嘅「邏娑畵廊」發表。
1988年，《天葬》喺全國風俗畵大賽獲榮譽獎，《羌山秋韻》喺1989年深圳「晶興盃」中國畵大賽獲三等獎，木刻版畵《放牧人》參與全國第八屆美展。1992年，《聖山》獲加拿大「楓葉盃」大賽入選獎，被多倫多大人物畵廊收藏。1993年，國畵《高秋》入選93四川中國畵系列展，獲優秀獎，並被四川省詩書畵院收藏。山水畵《金色高原》參與2002年全國中國畵作品展。
2003年，具有「新派山水畵」風格嘅《頌經》獲頒中國美術家協會優秀獎，同時喺中國畵大展上展出。近年，佢以《疊溪煙雲圖》參展2018年首屆綿陽市美術作品展，並多次參與喺綿陽市涪城區擧辦嘅「水墨涪城」名家書畵作品邀請展。
除咗山水畵，佢後生嗰陣亦創作過油畵、水粉畵同埋一啲抽象表現主義風格嘅作品。

評價
出生廣州嘅職業畵家張士瑩論及王嘅作品時話：「（佢嘅畵作）淸爽高朗、空曠明潔但並不蕭瑟」。
王丰

王丰（1956年6月19號—）係臺灣作家，寫過多本同蔣中正有關嘅傳記。
縛婁

縛婁，又叫做縛婁國、縛婁古國，或者扶婁、符婁、傅羅、博羅，係呂氏春秋裡面記載嘅一個古代國家，一般認為位置喺今日嘅中國廣東省惠州市博羅縣。

記載
據戰國時呂氏春秋話：「揚、漢之南，百越之際……縛婁、陽禺、驩兜之國，多無君」；而東晉王嘉亦喺拾遺記度記載「……七年。南陲之南，有扶婁之國」。
縣級

縣級（粵拼：jyun6*2 kap1）係中華人民共和國政區中嘅第三級，屬於縣級嘅政區有縣、自治縣、縣級市、旗、自治旗同區。目前中國大陸有2861個縣級政區，其中縣有1467個。
縣自戰國就有，到秦朝時成為國家政區。

自治縣
自治縣係中國大陸喺少數民族聚居地區所設嘅特別縣，相比起身，自治縣嘅權限尤其係司法權大過法律規定畀普通縣嘅權限。而家中國大陸有117個自治縣。

政權
中國共產黨係中華人民共和國唯一嘅國家領導政黨，每一級政區都係由黨委領導。縣級政區由中共縣委領導，話事嘅係中共縣委書記，另外嘅就係縣長同副書記。
縞貍亞科

縞貍亞科（粵拼：gou2 lei4 aa3 fo1，學名Hemigalina）係食肉目靈貓科下嘅一個亞科。
縣

縣（粵音：jyun6，口語經常變調成陰上聲jyun2）係行政分區。初時係一國之內，王城以外嘅地方分區，家下多數係一國下第二或者第三層分區。
縣本意係懸，即係掛喺王城以外地方。

譯做縣嘅政區
漢字文化圈以外嘅政區，亦會用到「縣」去譯，一般用落共和制嘅國，譬如美國嘅縣。
縉雲

縉雲係中國浙江麗水一個縣，總面積1482平方公里，人口44萬。
統計參數

喺統計學上，統計參數（英文：statistical parameter）係指用嚟描述個總體嘅特性嘅數值，例如係某個變數喺個總體嗰度嘅平均值或者標準差。
統計模型

統計模型（粵拼：tung2 gai3 mou4 jing4；英文：statistical model）係一種數學模型。一個統計模型由用數據做估計產生，會對樣本數據有啲假設。
篇文跟住嘅內容，假設咗讀者已經識基本嘅統計學。

相關概念
睇埋：推論統計
統計參數（statistical parameter）：參數係指一個能夠定義一個系統嘅數值；統計參數係指個統計模型裏面用嚟描述個總體嘅特性嘅數值，例如係某個變數喺個總體嗰度嘅平均值或者標準差呀噉。
單變量分析（univariate analysis）：指個分析模型得一個變數。
多變量分析（multivariate analysis）：指個分析模型有多過一個變數。
多變量統計（multivariate statistics）：指個分析模型有多過一個應變數。
統計模型標明（statistical model specification）：指「講明個統計模型要包含邊啲變數喺入面，仲有係啲變數要成點樣嘅函數」嘅過程。
適合度（goodness of fit / model fit）：一個統計模型有幾能夠準確噉描述手上嘅數據，一般係愈高愈好。
適合度指標（fit indices）：指一啲用嚟衡量一個統計模型嘅適合度嘅指標數值；喺廿一世紀嘅統計學界有好多種適合度指標，用統計技術做研究嘅人會按照自己嘅情況選擇用乜嘢指標衡量手上嘅統計模型。
多組分析（multigroup analysis / multi-group analysis）：泛指「將受試者分做幾組，每組都由佢哋數據嗰度估個統計模型出嚟，並且比較唔同組喺個模型上有乜差異」；例如研究者認為變數  同變數  喺實驗組當中會成正比，而喺對照組當中會冇相關，於是就將數據分做兩份，每份對應其中一組受試者嘅數據，然後同兩組分別建立一個結構上相同嘅迴歸模型（），睇吓呢兩組嘅  係咪有預期中嘅差異（即係喺實驗組當中係統計上顯著嘅正數，喺對照組當中統計上唔顯著）；如果有，就能夠支持嗰位研究者嘅假說。睇埋調節變數。
約束（constraint）：指喺建立一個統計模型嗰陣，指定個模型一定要滿足某啲條件；例如喺做兩組嘅多組分析嗰陣，指定一個約束，要  同  呢兩個變數之間嗰段統計關係喺兩組之間一樣，而如果施加呢個約束會搞到個模型嘅適合度明顯變差，噉個研究者就有理由話兩組之間有差異（睇埋下面調節效應）。
混合物模型（mixture model）：簡單講就係指將個模型設做「群體入面有若干個子群體，每個子群體之間都有顯著嘅差異」，而且唔使拃數據事先指定每個個案屬邊個子群體。睇埋聚類分析嘅概念。
統計模型選擇（statistical model selection）：泛指「由多個『可能描述到啲數據嘅統計模型』嗰度揀一個」嘅過程；通常係會靠「邊個模型嗰啲適合度指標最靚」嚟做基準揀。
多組分析（multigroup analysis / multi-group analysis）：泛指「將受試者分做幾組，每組都由佢哋數據嗰度估個統計模型出嚟，並且比較唔同組喺個模型上有乜差異」；例如研究者認為變數  同變數  喺實驗組當中會成正比，而喺對照組當中會冇相關，於是就將數據分做兩份，每份對應其中一組受試者嘅數據，然後同兩組分別建立一個結構上相同嘅迴歸模型（），睇吓呢兩組嘅  係咪有預期中嘅差異（即係喺實驗組當中係統計上顯著嘅正數，喺對照組當中統計上唔顯著）；如果有，就能夠支持嗰位研究者嘅假說。
嵌套模型（nested model）：如果話「模型  嵌套咗喺模型  裏面」，意思即係話  啲參數係  嘅子集；研究者可以透過比較唔同模型嘅適合度指標，睇吓「邊個模型能夠最有效噉描述手上攞住嘅數據」。可以睇埋奧坎剃刀嘅概念。
統計力學

統計力學（statistical mechanics）係現代物理學其中一條支柱，建基於概率論同微觀嘅物理法則，嘗試思考物體嘅整體特性（例如係溫度）點樣源自組成嚿物體嘅粒子嘅微觀行為。
統計力學源自古典熱力學嘅發展。呢個學科建立咗統計熱力學同埋統計物理學。
統計力學學科嘅創建通常歸功於三位物理學家：
路德維希·玻爾茨曼，發展咗基本熵定義，解釋咗由微觀狀態組成嘅系統
詹姆斯·克拉克·馬克士威，發展咗有關統計力學機率分布嘅模型
威拉德·吉布斯，於1884年提出「統計力學」呢個名
經典熱力學主要關注熱力學平衡，而統計力學已經被應用喺非平衡統計力學方面，研究由於不平衡引起嘅不可逆過程嘅微觀模型。呢啲不平衡過程嘅例子包括化學反應，同埋粒子同熱量嘅流動。由非平衡統計力學學到嘅基本知識，包括擾動-耗散定理，喺研究喺一個大量粒子系統入面，有一定穩態電流流過嘅最簡單嘅非平衡情況時得出嚟嘅。

基本假設同系綜
好多教科書會採用等機會先驗概率假設。依個等機會先驗概率假設啟發咗微正則系綜嘅概念。呢個假設講緊：
如果我哋知道一個孤立系統嘅總能量同埋成份，咁有依啲總能量同埋成份嘅微觀態會有一樣嘅機率俾人發現。
喺一個有限同封閉嘅空間入面，有三個平衡系綜喺統計熱力學入面會有多啲人討論。喺宏觀極限下（即係當有無限咁多粒子），呢三種系綜都會對應到經典熱力學。
微正則系綜：一個有確切嘅能量同確切嘅粒子數嘅系統。微正則集合含有所有可能嘅狀態，而每個狀態都以相等嘅機會出現，且符合能量同埋組成嘅條件。
正則系綜：一個有確切溫度嘅系統。正則系綜入面，唔同狀態取決於佢哋嘅能量會有不同出現嘅機率。
巨正則系綜：一個有確切溫度同化學勢嘅系統。巨正則系綜入面，唔同狀態取決於佢哋嘅能量同埋粒子數會有不同嘅機率。
對於有大量粒子嘅系統（熱力學極限），上面三個集合都會趨近於類似嘅行為。呢個時候，用邊個系綜就只不過係數學方便上嘅問題。
統計圖形

統計圖形（statistical graphics）係指將數據以視覺化嘅方法（統計圖）表達出嚟嘅做法，用途主要在於令啲數字易睇啲，例子有棒形圖。
統計分類

統計分類（英文：statistical classification）係指用統計學或者機械學習方法將物件分類。
美善同

美善同（英文：Maidstone）係英國英倫根德一座城，人口16萬。
美味不設防

《美味不設防》（No Reservations）係一部2007年嘅美國電影，嘉芙蓮薛達鍾斯同阿朗艾格主演。
美味天王

《美味天王》（英文：A Recipe for the Heart）係香港電視廣播有限公司製作嘅時裝電視劇，亦係30週年台慶劇，1997年首播，全劇共29集，監製梁家樹。呢套劇以美食為主題，輕鬆、搞笑為主，劇中角色多，陣容龐大，大部份外景都係喺赤柱取景。佢亦同《難兄難弟》一樣，推出咗一隻原聲大碟。
佢曾經喺1999年、2003年3月、2005年1月同埋2020年1月，分別喺翡翠台逢星期一至五11:45－12:45、10:45－11:45同埋每日23:50－00:55重播同埋2015年5月喺TVB Window重播。

文化影響
《美味天王》被視為無綫其中一套經典嘅電視劇，喺武漢肺炎疫情初期，有人將美味天王嘅主題曲惡搞，變成『野味天王 Mamma Mia』，揶揄武漢肺炎係因為中國人食野味搞出嚟嘅大頭佛。
臨朐

臨朐係中國山東濰坊一個縣，總面積1800平方公里，人口92.6萬。
臨時詞

臨時詞（英文：nonce word）喺語言學上係指任何字詞（叻禪）、音素或者文字素，整出嚟係為咗某啲場合用嘅，但喺嗰隻語言裡面一般唔畀人接受係一隻字詞。
例子可以睇吓煲巴/奇奇現象入面講到嘅煲巴同奇奇。
臨江

臨江係中國吉林白山一個市，總面積3027平方公里，人口19萬。
臨江仙

臨江仙（粵音：lam4 gong1 sin1）係隻中調詞牌，雙調60字，有時句式、字數會變。原先係唐教坊曲，五代時確定格律同調式，牌下詞作大多寫傷春、別離苦恨、緬懷舊事。

遞啲名
有以下：
謝新恩（ze6 san1 jan1）：李煜用過呢個名。
雁後歸（ngaan6 hau6 gwai1）：語出賀鑄「人歸落雁後，思發在花前」。
畫屏春（畫讀話，waa6 ping4 ceon1）
庭院深深（ting4 jyun2 sam1 sam1）
採蓮回（coi2 lin4 wui4）：賀鑄用過呢個名。
想娉婷（娉婷讀乒庭，soeng2 ping1 ting4）：亦係賀鑄用名。
瑞鶴仙令（seoi6 hok6 sin1 ling6）
鴛鴦夢（jyun1 joeng1 mung6）
玉連環（juk6 lin4 waan4）

琴高
「臨江仙」呢隻詞牌嘅曲調原先係唐朝嘅教坊樂曲，呢支曲唱嘅係琴高呢位水中仙人，到五代時確立爲詞牌，啲人就從民間詞集《敦煌曲子詞》中一句「岸闊臨江底見沙」，幫佢起名做「臨江仙」。
據漢籍《列仙傳》，就話戰國時期有個人精通音律，善於撫琴，世人唔記得佢嘅本名，祇嗌佢做「琴高」。話琴高係修道之人，身懷長生不老之術，喺冀州、涿郡一帶遊歷兩百幾年。有朝一日佢心血來潮，想潛落涿江捉龍子，臨行前同弟子約咗相見日子時辰，要喺水邊裝香等佢。時辰一到佢騎住一條大鯉魚返咗來。喺陸上留咗個把月，又騎鯉魚返條江度，唔再現身人間。
李商隱有句詩，「水仙欲上鯉魚去，一夜芙蓉紅淚多」，講嘅就係呢個典故。

水仙子
湘妃竹
正因為曲調來歷同仙人相關，呢個詞牌創立之初所作嘅詞都同水仙相關，比如洛神、湘妃。
比如湘妃，相傳三皇五帝時，堯將自己兩個女娥皇、女英嫁畀繼位嘅舜。舜係明君，後來南巡時染沉痾而死，葬喺九嶷山（喺湖南永州），娥皇女英奔喪，見到係噉喊，啲眼淚留喺竹度，成為斑竹，又叫湘妃竹、淚痕竹。
後來晏幾道將呢隻詞牌搦去寫美人，將心思嘅歌女小蘋比作仙女，抒發自己嘅記掛，自此從北宋到南宋，「臨江仙」嘅作品唔再得修仙、靚女呢啲題材開始有抒發心緒、緬懷過去嘅作品。而家「臨江仙」詞作中最廣爲流傳嘅係明代文人楊慎嘅懷古之作，因為呢首詞氣象雄渾，重有一種對歷史興衰嘅超然，畀羅貫中揀做《三國演義》開場白，自此流傳出去。

格式
上下闋各五句，上下闋各三平韻，一韻到底。
仄仄平平平仄仄，平平仄仄平平。平平仄仄仄平平。平平平仄仄，仄仄仄平平。
仄仄平平平仄仄，平平仄仄平平。平平仄仄仄平平。平平平仄仄，仄仄仄平平。

作品舉例
晏幾道
夢後樓臺高鎖，酒醒簾幕低垂。去年春恨卻來時。落花人獨立，微雨燕雙飛。
記得小蘋初見，兩重心字羅衣。琵琶弦上說相思。當時明月在，曾照彩雲歸。
張泌
煙收湘渚秋江靜，蕉花露泣愁紅。五雲雙鶴去無蹤。幾回魂斷，凝望向長空。
翠竹暗留珠淚怨，閒調寶瑟波中。花鬟月鬢綠雲重。古祠深殿，香冷雨和風。
蘇軾
夜飲東坡醒復醉，歸來彷彿三更，家童鼻息已雷鳴，敲門都不應，倚杖聽江聲。
長恨此身非我有，何時忘卻營營，夜闌風靜縠紋平，小舟從此逝，江海寄餘生。
楊慎
滾滾長江東逝水，浪花淘盡英雄。是非成敗轉頭空，青山依舊在，幾度夕陽紅。
白髮漁樵江渚上，慣看秋月春風。一壺濁酒喜相逢，古今多少事，都付笑談中。
臨武

臨武係中國湖南郴州一個縣，總面積1375平方公里，人口33.2萬。